বর্তমানে সাঁওতালরা লিপি ও ধর্ম নিয়ে নানা গোষ্ঠীতে বিভক্ত ও দ্বিধাগ্রস্ত। লিপির সঙ্কীর্ণতা ছেড়ে সকল লিপির সাঁওতালি লেখাকে বিশ্বকোষে স্থান দিলে সাঁওতালি উইকিপিডিয়ার গ্রহণযোগ্যতা যেমন বাড়ত, তেমনই লেখার গুণমান বজায় রাখাও সহজ হত। বিভিন্ন প্রদেশের সাঁওতালদের মধ্যে লিপি ও ধর্ম নিয়ে যে বিভাজন, তার সমন্বয়ের সুযোগ তৈরি হত ভাষা, শিল্প ও সাহিত্যচর্চার মধ্য দিয়ে। উইকিপিডিয়া উন্মুক্ত চিন্তার প্রতীক। সেখানে বিশেষ কোনও লিপিকে প্রাধান্য দিয়ে উইকিপিডিয়া ফাউন্ডেশন নিজের আদর্শের সঙ্গেই সংঘাতে জড়াল। সাঁওতালদের মধ্যে বিভেদকেও গভীর করল। সাঁওতালি উইকিপিডিয়ার নির্মাতারা এই স্পর্শকাতর বিষয়গুলি নজরে রাখলে ভাল করতেন।